CELEX: 62011TN0215
Language: sk
Date: 2011-04-12 00:00:00
Title: Vec T-215/11: Žaloba podaná 12. apríla 2011 — ADEDY a i./Rada Európskej únie

25.6.2011   
            
            
               SK
            
            
               Úradný vestník Európskej únie
            
            
               C 186/29
            
         Žaloba podaná 12. apríla 2011 — ADEDY a i./Rada Európskej únie
   (Vec T-215/11)
   2011/C 186/54
   Jazyk konania: gréčtina
   
      Účastníci konania
   
   
      Žalobcovia: Anotati Dioikisi Enoseon Dimosion Ypallilon (ADEDY) (Atény, Grécko), Sp. Papaspyros (Atény, Grécko), Il. Iliopoulos (Atény, Grécko) (v zastúpení: M. Tsipra, advokát)
   
      Žalovaná: Rada Európskej únie
   
      Návrhy
   
   Žalobcovia navrhujú, aby Všeobecný súd:
   
               —
            
            
               zrušil rozhodnutie Rady 2011/57/EÚ z 20. decembra 2010, ktorým sa mení a dopĺňa rozhodnutie 2010/320/EÚ, ktorým sa Grécko vyzýva k posilneniu a prehĺbeniu fiškálneho dohľadu a ktorým sa upozorňuje, aby prijalo opatrenia na zníženie deficitu považované za nevyhnutné na odstránenie nadmerného deficitu (Ú. v. EÚ L 26, s. 15),
            
         
               —
            
            
               zaviazal Radu na náhradu trov konania.
            
         
      Dôvody a hlavné tvrdenia
   
   Žalobcovia sa touto žalobou domáhajú zrušenia rozhodnutia Rady 2011/57/EÚ z 20. decembra 2010, ktorým sa mení a dopĺňa rozhodnutie 2010/320/EÚ, ktorým sa Grécko vyzýva k posilneniu a prehĺbeniu fiškálneho dohľadu a ktorým sa upozorňuje, aby prijalo opatrenia na zníženie deficitu považované za nevyhnutné na odstránenie nadmerného deficitu (Ú. v. EÚ L 26, s. 15).
   Na podporu svojej žaloby žalobcovia uvádzajú tieto žalobné dôvody.
   Prvý žalobný dôvod je založený na tvrdení, že právomoci Európskej komisie a Rady zverené Zmluvami boli pri prijatí napadnutých rozhodnutí prekročené. Osobitne články 4 a 5 Zmlúv zavádzajú zásady subsidiarity a proporcionality. Okrem toho je v článku 5 ods. 2 Zmlúv výslovne stanovené, že právomoci, ktoré na Úniu neboli v zmluvách prenesené, zostávajú právomocami členských štátov. Podľa článku 126 a nasl. Zmlúv opatrenia, o ktorých môže Rada rozhodnúť pri nadmernom deficite a ktoré môže zahrnúť do svojich rozhodnutí, nie je možné nariadiť osobitne, výslovne a bez možnosti odchýlok, keďže táto právomoc nie je Rade zverená Zmluvami.
   Druhý žalobný dôvod je založený na tvrdení, že právnym základom na prijatie napadnutého rozhodnutia je článok 126 ods. 9 a článok 136 Zmluvy. Napadnuté rozhodnutie však bolo prijaté spôsobom, ktorý prekračuje právomoci Európskej komisie a Rady zverené týmito článkami, a to iba ako opatrenie zavádzajúce bilaterálnu zmluvu medzi 15 členskými štátmi Eurozóny, ktoré sa rozhodli poskytnúť bilaterálne pôžičky, a Gréckom. Takáto právomoc pri prijatí opatrení zo strany Rady nie je Zmluvami prípustná ani stanovená.
   Tretí žalobný dôvod je založený na tvrdení, že zavedením zníženia rodinných prídavkov a tým, že sú tieto zníženia viazané na kritériá príjmov, zasahuje napadnuté rozhodnutie do nadobudnutých vlastníckych práv žalobcov a bolo prijaté v rozpore s článkom 1 prvého protokolu Európskeho dohovoru o ochrane ľudských práv.